《次韵天全公东济川上人二首 其二》
明代·杨璿

香断炉烟冷博山，蒲团坐老不知还。万松遮寺青围屋，一水通桥绿转湾。

喜雨亭高云作阵，读书庵古藓生斑。诗成欲倩题崖石，笔意谁探柳与颜。

作者简介：杨璿（1416-1474），字叔玑，号宜闲，南直隶常州府无锡人。正统四年进士。历户部主事、右副都御史、河南巡抚，著有《宜闲集》。